കൂടങ്കുളം: ഉപയോഗശൂന്യമായ ഇന്ധനം പ്ലാന്റില് സൂക്ഷിക്കുന്നതിനെതിരെ തമിഴ്നാട് സ്പീക്കര് നാഗര്കോവില്: കൂടങ്കുളം ആണവനിലയത്തില് ഉപയോഗത്തിന് ശേഷമുള്ള ഇന്ധനത്തിെന്റ അവശിഷ്ടങ്ങള് നിലവിലെ പ്ലാന്റില് സംരക്ഷിക്കുന്നതിനെതിരെ തമിഴ്നാട് സ്പീക്കര് എം. അപ്പാവു രംഗത്ത്. ശ്രീലങ്കയില് ചൈനയുടെ സാന്നിധ്യം കൂടി വരുന്നതിെന്റ പശ്ചാത്തലത്തിലാണ് സ്പീക്കറുടെ മുന്നറിയിപ്പ്. അടുത്തിടെ അറ്റോമിക് എനര്ജി റെഗുലേറ്ററി ബോര്ഡ് കൂടങ്കുളം ആണവനിലയത്തില് നിര്മാണത്തിലിരിക്കുന്ന യൂനിറ്റ് മൂന്ന്, നാല് എന്നിവയിലെ ഇന്ധനമായ സമ്ബുഷ്ട യുറേനിയത്തിെന്റ ഉപയോഗശേഷമുള്ള മാലിന്യം നിലവിലെ പ്ലാന്റിനുള്ളില് സംരക്ഷിക്കാന് അനുവാദം നല്കിയതിനെയും സ്പീക്കര് നിശിതമായി വിമര്ശിച്ചു. ശ്രീലങ്ക ഇന്ത്യയുടെ സൗഹൃദ രാഷ്ട്രമാണെങ്കിലും നിലവിലെ സ്ഥിതി വ്യത്യാസമാണ്. ചൈനക്ക് ശ്രീലങ്കയിലുള്ള സ്വാധീനം കൂടങ്കുളത്തിന് ആപത്താണ്. കൂടാതെ, തമിഴ് നാടിെന്റ തെക്കന് ജില്ലകളെയും കേരളത്തെയും ഇത് സാരമായി ബാധിക്കും. കൂടാതെ, ഐ.എസ്.ആര്.ഒ യുടെ സഹോദര സ്ഥാപനം മഹേന്ദ്രഗിരിയിലാണുള്ളത്. ഇക്കാരണത്താല് കേന്ദ്ര സര്ക്കാര് ഇന്ധനത്തിെന്റ അവശിഷ്ടങ്ങളെ കര്ണാടകയില് കോളാറിലുള്ള ഉപയോഗ ശൂന്യമായ സ്വര്ണഖനി പാടങ്ങളിലോ അല്ലെങ്കില് രാജസ്ഥാനിലെ താര് മരുഭൂമിയിലോ നിക്ഷേപിക്കണമെന്ന് അദ്ദേഹം പറഞ്ഞു. ജനവാസമില്ലാത്ത സ്ഥലത്തിലാണ് ഇത്തരത്തിലുള്ള അവശിഷ്ടങ്ങള് സംരക്ഷിക്കേണ്ടത്. കൂടാതെ, നിലവില് പ്രവര്ത്തിച്ചുവരുന്ന യൂനിറ്റ് ഒന്ന്, രണ്ട് എന്നിവയില് നിന്നുള്ള ഉപയോഗ ശേഷമുള്ള അവശിഷ്ടങ്ങള് ശേഖരിച്ച് പ്ലാന്റിനുള്ളില് ശേഖരിക്കുന്നുണ്ട്. ഇത് എവിടെയാണ് സൂക്ഷിക്കുന്നതെന്ന് കേന്ദ്ര സര്ക്കാര് വ്യക്തമാക്കണം. ഇത്തരത്തിലുള്ള കാര്യങ്ങള്ക്ക് കൂടുതല് സുതാര്യത ഉണ്ടാകണം. ഒന്നും രണ്ടും യൂനിറ്റിലുള്ള മാലിന്യങ്ങള് സംരക്ഷിക്കുന്നതിനുള്ള സ്ഥലം നിശ്ചയിക്കുന്നതിനുമുമ്ബ് എന്തിനാണ് പ്രവര്ത്തനം തുടങ്ങാത്ത മൂന്നും, നാലും യൂനിറ്റിെന്റ കാര്യത്തില് തീരുമാനമെടുത്തത്. സ്പീക്കറുടെ നിയോജക മണ്ഡലമായ രാധാപുരത്താണ് കൂടങ്കുളം പ്ലാന്റ് സ്ഥിതി ചെയ്യുന്നത്.